Sara Vicente Collado

Sara Vicente Collado (Madrill,1970) abokatua da. Iruñeko Abokatuen Elkargoko jarduneko abokatu lanetan hasi zen 2013an, eta Madrilgo Abokatuen Elkargoko kide jardun zuen 2001etik eta 2013. urtera arte. 

 Bizitza 

 Ikasketak 
Zuzenbidean lizentziatu zen Madrilgo Unibertsitate Konplutentsean, eta Aukera Berdintasuneko Agentea UNEDen Nazioarteko Lankidetzaren esparruan.

 Lan ibilbidea 
Giza eskubideei, berdintasunari eta genero-indarkeriari buruzko prestakuntza zabala eskuratu du bere ibilbide profesionalean. Emakumeen Aurkako Tratu Txarrak Ikertzeko Batzordean hasi zen lanean, eta 9 urtez aritu zen, erakundeko programen koordinatzaile gisa eta emakumeei aholkularitza juridikoa ematen. ARAU Estudio Jurídica erakundearen bazkidea da Iruñean, eta bertan Zuzenbide Penalean eta Familia Zuzenbidean aholkularitza espezializatua eskaintzen du.

20 urte baino gehiagoko esperientziarekin, Emakumeen Tratu Txarrak Ikertzeko Batzordean lan egin du eta Arankoa bulego juridikoarekin aritu zen 2021era arte. Berdintasunean prestatzearekin eta sentsibilizatzearekin konprometitua, gizarte-ekimenetan aktiboki parte hartzen du eta Ofizioko Txandaren parte da, bere zerbitzua herritarrekiko konpromiso gisa eskainiz.

Bere ibilbide profesionalean zehar, hainbat elkarterekin eta gizarte-kolektiborekin lankidetzan, emakumeei prestakuntza ematen aritu da, legeek gizarte-eredua eraldatzeko duten eraginari buruz, gizarte-eredua bidezkoagoa, gizatiarragoa eta emakumeenganako indarkeriarik gabea lortzeko helburuz.

2024ko maiatzaren 23an aurkeztu zen Kantabriako Prostituzioaren Plataforma Abolizionista (PACANT) eta ekainaren 18an, hasi zituen bere jarduerak Santanderren Prostituzioa Abolitzearen aldeko Emakumeen Erakundeen Estatuko Plataformako Sara Collado hizlariarekin, «Emakumeen Eskubideen alde: prostituzioa abolitzea» izeneko solasaldiarekin.

Sara Vicente Colladok prostituzioari eta emakumeen aurkako indarkeriari buruzko hitzaldi, ikastaro, jardunaldi eta argitalpen ugaritan hartu du parte, eta,  EHULEAK elkarteko kidea da, Nafarroako emakumeen aurkako indarkeriari aurre egiteko erreferentzietako bat.

2013an Sara Vicente Colladok el diario.es egunkarian hauxe esan zuen:«Badira epaileak, politikariak eta poliziak prostibuluetara doazenak, zelan saihestuko dugu haien normalizazioa?»

 Argitalpenak 

 La Prostitución no es un hecho social legalizable txostenaren egilekidea. Emakume Abokatuen Estatuko XVI. Kongresua. Albacete. (2002).
 Tráfico de Mujeres y la Prostitución en la Comunidad de Madrid txostenaren egilekidea. Emakumeen aurkako tratu txarrak ikertzeko batzordea. (2003).
 Violencia doméstica en los países de la Europa Mediterránea (España, Portugal, Francia, Italia y Grecia). txostenaren egilekidea. DAPHNE, PENELOP europar programa. (2003).
 Violencia de Género en Europa (España, Francia, Bélgica, Dinamarca, Italia, Luxemburgo, Portugal, Alemania). DAPHNE, EIDIV europar programa ( 2004).
 El avance de las Mujeres en España: Capítulo acerca de la Violencia de Género en España, txostenaren egilekidea. CELEMentzat egina eta NBE Beijing.+10i emana, (2005).
 Tráfico de mujeres con fines de explotación sexual”.  Emakume Abokatuen Estatuko XVIII. Kongresua. Almería. (2005).
 Informe comparado sobre Intervención en Violencia doméstica en la Unión Europea: Modelo mediterráneo frente a Modelo Austriaco y Países de la Europa del Este. Kolaboratzaile aditua. DAPHNE, PANDORA europar programa (2006).
 Guía sobre Prostitución. egilekidea. Almeriako diputazioa. (2006).
 Cuaderno informativo: El cliente de la Prostitución. De invisible a visible. Egilekidea. Emakumeen aurkako tratu txarrak ikertzeko batzordea (2006).
 Aplicación de la Ley Integral contra la Violencia de Género en la Comunidad de Madrid. Emakumeen aurkako tratu txarrak ikertzeko batzordea (2008). 
Las ordenanzas municipales en materia de prostitución. Emakume Abokatuen Estatu mailako Kongresua. Donostia (2017) 

 Erreferentziak 

 Kanpo estekak 

Kategoria:Iruindarrak
Kategoria:Euskal Herriko abokatuak
Kategoria:Emakume abokatuak
Kategoria:Prostituzioaren abolizionistak